Nutarimų raštininkės: a. į a. L. Tirūnaitė, M. Mikšaitė, V. Galnaitė, 
a. ta. S. Jurgaitė, K. Bartkaitė, S. Bartkus. 

Iždo globėjoms buvo: a. į a. E. Mikolaitienė, A. Mažeikaitė, Stirbaitė, 
Deksniūtė, Norvaišiūtė, a. į a. S. Jurgaitė, O. Norkienė, R. Urbonienė, a. Ħa. 
M. Martišienė, a. ła. S. Šimkienė, Gedvilienė ir Kniežienė. 

Finansų raštininkėms buvo šios: V. Kuncaitė, M. Jocaitė-Piktužienė, 
M. Deksniūtė, A. Mikolaitė, o nuo 1929 metų iki šiai dienai raštininkauja 
S. Bartkus. 

Tvarkdarės pareigas jau kelintus metus eina V. Bučienė. 

Kuopa narių turi 63: 21 pašalpos ir 43 apšvietos. Korespondentė B. Ci- 
cėnas aprašo kuopos žinias jau 25 metai. Esam aukojusios stambias aukas 
parapijai, labdariams ir vienuolynams. 

Dabartinė valdyba: dvasios vadas — Kun. E. Ambrozaitis; pirmininkė 
— Jadvyga Kuzmickas; vicepirmininkės — A. Snarskis ir P. Turskienė; 
raštininkė — S. Bartkus; iždininkė — P. Gudinskas; ižd. globėjos — E. Ged- 
vilienė ir C. Kniežienė; korespondentės — B. Cicėnas ir A. Snarskis; tvark- 
darė — V. Bučnius. 


22-roji KUOPA — CAMBRIDGE, MASS. 


1916 m. balandžio 19 d., įsteigta kuopa. Per kelis metus buvo tik apie 
dešimt narių. Gyvavimas buvo sunkus. Nenuilstančiai joje darbavosi, ei- 
dama pirmininkės pareigas, Ona Monkevičiūtė. 

1918 metais, pasitraukus kun. J. Krasnickiu, o jo vietą užėmus kun. 
P. Juškaičiui, veikla pagyvėjo. 1919 metais išaugo virš 80 narių. Nuo pat 
Moterų Sąjungos įsikūrimo, kun. P. Juškaitis daug jos labui dirbo. 

Dėl neturėjimo čarterio Massachusetts valstybėj, kuopa žymiai suma- 
žėjo, tačiau veikimas visą laiką buvo didelis. Marijonai Sundukienei pirmi- 
ninkaujant kuopa triūsė parapijos labui. 

Daugiausia darbavosi Marijona Sundukienė, A. Ambrozaitienė, A. 
Malinauskienė ir Marcelė Zaveckienė. 


23-čioji KUOPA — PITTSBURGH, PA. 


Moterų Sąjungos 23 kuopa suorganizuota 1916 m. Agotos Sutkaičiūtės 
pastangomis. Neturint pirmųjų kuopos užrašų, nėra žinios, kokiomis mė- 
nesio dienomis ji įkurta. 

1917 m. liepos 9-10 d., kuopa turėjo garbės suruošti savo kolonijoj Mo- 
terų Sąjungos 3-jį seimą. 

Iš pirmųjų kuopos narių A. Tamkevičienė ir P. Blazaitienė nuo 
pat įstojimo ėjo įvairias valdybos pareigas. Dabar pirmininkauja A, Tam- 
kevičienė ir jos duktė A. Woshner nuo 1926 m. eina finansų raštininkės 
pareigas. Šios ilgametės valdybos rankose kuopos reikalai gražiai tvarkosi. 

Nors kuopa nėra didelė, bet kiek gali, visuomet dedasi darbu ir auko- 
mis prie Bažnyčios ir Tautos reikalų. Nors ir sunkiose aplinkybėse, ta- 
čiau kuopa džiaugiasi galinti prisidėti, kad ir menka dalele, prie išleidimo 
šios jubiliejinės knygos. Sykiu sveikina savo organizaciją 50 metų gy- 
vavimo sukakties proga. 

24-toji KUOPA — BROOKLYN, N.Y. 


A.L.R.K. Moterų Sąjungos 24-ta kuopa prie Angelų Karalienės para- 
pijos įkurta 1916 m. vasario mėn. 10 d. Steigiamajam susirinkime įsirašė 
20 narių. Pirmąją valdybą sudarė: dvasios vadas kun. S. P. Remeika, pirm. 
O. Bendoraitienė, rašt. K. Dumblienė, ižd. J. Kirdekienė, tvarkdarė O. 
Milašauskienė. Vėliau kuopa išaugo iki 100 narių. 

Dabartinę kuopos valdybą sudaro: dvasios vadas kun. Vytautas Pik- 
turna, pirm. Emilija Vaišnoraitė, vicepirm. Marcelė Putinienė, protokolo 
rašt. Ona Kaunienė, finansų rašt. Konstancija Dumblienė, iždininkė Anelė 
Butkienė, iždo globėja Ona Panatauskienė, tvarkdarė Marija Masonienė. 

Pradžioje buvo įsteigusi bendro lavinimosi ir namų ruošos kursus. Per 
eilę metų suvaidino keletą veikalų, buvo surengtos vakarienės, bazarai, 
išvažiavimai ir kiti parengimai. Iš parengimų gautas pelnas buvo paskirs- 
tytas parapijos palaikymui, lietuvybės išlaikymui ir spaudos reikalams. 
1919 m. kuopa savo finansais parėmė Lietuvos Raudonąjį Kryžių ir Tautos 
Fondą, dabar savo auka irgi remia Lietuvos Tautos Fondą. Be to, kuopa 
prisideda prie vienuolynų, jaunimo stovyklos išlaikymo, taipogi nepamirš- 
ta ir Balfo. 1950 m. kuopa sušaukė skaitlingą lietuvių katalikių moterų 
konferenciją. 1956 m. iškilmingai paminėta kuopos 40 metų sukaktis su 
turininga kun. dr. Y. Petrėno paskaita ir menine dalimi, Kiekvienais me- 
tais kuopa suruošia Motinos Dienos minėjimą su tai dienai pritaikyta pa- 
skaita ir menine dalimi. 

Dabar šiai kuopai priklauso 29 narės. Nors savo narių skaičiumi kuopa 
nedidelė, bet veikla yra gyva ir sutartina. Kuopos metinės šventės ir Mo- 
tinos Dienos proga, užprašomos šv. mišios už gyvas ir mirusias kuopos na- 
res, ta intencija einama bendrai prie šv. komunijos ir suruošiami bendri 
narių pusryčiai. Mirus kuopos narei arba jos artimiesiams, užprašomos šv. 
mišios, bendrai prie mirusio sukalbamas rožančius, bei palydima į kapus. 
Nepamirštamos kuopos narės — ligoniai, joms susirgus aplankoma. Žo- 
džiu, dirbame, krutame, kiek laikas ir aplinkybės leidžia. Beja, Moterų 
Sąjungos jubiliejinių 50 metų proga, kuopa įsitaisė savo gražią vėliavą. 


A.L.R.K. Moterų Sąjungos 24-toji kuopa su savo parapijos klebonu kun. Y. Aleksiūnu, 
(viduryje) ir dvasios vadu kun. Vytautu Pikturna ir kuopos įsteigėja Konstancija 
Dumbliene (antroji žiūrint iš kairės į dešinę). 


